REPARTIȚIA PE CLINICI DE PREGĂTIRE ȘI COORDONATORI DE REZIDENȚIAT ÎN CENTRUL UNIVERSITAR SIBIU

Repartiția pe coordonatori și stagii de pregătire a rezidenților care au ales loc, respectiv post cu pregătire în centrul universitar Sibiu, începând cu 01.01.2024, va avea loc în perioada 18-19 decembrie 2023, la sediul **Facultății de Medicină** **din cadrul Universității Lucian Blaga din Sibiu, situată în mun. Sibiu, str. Lucian Blaga, nr. 2A, județ Sibiu,** **sala M 020 - demisol**, după cum urmează:

18.12.2023 – ora 10:00 – **Chirurgie generală** – alegere coordonator

 ora 10:10 – **Obstetrică-ginecologie** – alegere coordonator

 ora 10:30 – **Ortopedie și traumologie** – alegere coordonator

 ora 10:40 – **Psihiatrie** – alegere coordonator

 ora 10:50 – **Parodontologie** – alegere coordonator

 ora 11:00 – **Protetică dentară** – alegere coordonator

 ora 11:20 – **Stomatologie generală** – alegere coordonator

 orele 11:30 – 14:00 - **Eliberare repartiții**

19.12.2023 - orele 14:00 – 14:40- **Medicină de familie** – alegere îndrumător stagiu MF

 orele 14:40 – 16:00 - **Eliberare repartiții**

Documente necesare:

* Actul de identitate (CI/BI/pașaport) valabil, în original, pentru legitimarea rezidentului;
* Împuternicire notarială însoțită de actul de identitate (CI/BI/pașaport) al persoanei împuternicite să reprezinte legal rezidentul, în cazul în care rezidentul se află în imposibilitatea de a se prezenta la repartiție;
* Adeverința eliberată de unitatea angajatoare, din care să rezulte încheierea contractului individual de muncă, pe durată determinată sau nedeterminată (după caz) și specialitatea;
* Copie după actul de identitate valabil, însoțit de datele de contact ale rezidentului (număr de telefon și adresă de e-mail) și specialitatea aleasă, transcrise pe documentul în copie;

Alte mențiuni:

* Candidații care dețin deja un titlu de specialist, au obligația de a depune angajamentul de plată a celei de a doua specialități. Aceștia au obligația de a achita prima tranșă semestrială în termen de maxim 60 de zile calendaristice de la data începerii pregătirii. Neplata taxei în condițiile stabilite în angajamentul de plată, atrage excluderea definitivă din programul de pregătire, în conformitate cu prevederile art. 1, alin. (3) din Ordinul nr. 973/4592/2010 al ministrului sănătății și ministrului educației, cercetării, tineretului și sportului, publicat în Monitorul Oficial al României nr. 552/05.08.2010.
* Rezidenții aflați în pregătire, care au ales o nouă specialitate, au obligatia ca în termen de 15 zile să opteze pentru una din specialități și să anunțe, în scris, Ministerul Sănătății specialitatea pentru care opteaza. În acest sens se va completa o cerere de ieșire din starea de incompatibilitate deoarece nu pot figura simultan ca și rezidenți la două specialități.

În cazul în care rezidentul aflat în stare de incompatibilitate nu îşi exprimă opţiunea, iar starea de incompatibilitate continuă să existe, se consideră de drept că acesta a renunţat la calitatea de rezident dobândită anterior apariţiei stării de incompatibilitate, acest fapt fiind constatat de Ministerul Sănătăţii. Cererea de ieșire din starea de incompatibilitate, însoțită de copia cărții de identitate se va transmite prin email la adresa dprus@ms.ro sau prin servicii poștale, la adresa : Ministerul Sanatatii – Direcția Politici de Resurse Umane în Sănătate, str. Cristian Popisteanu nr. 1-3, sector 1, cod 010024, București.